Συστημική Αποτίμηση της Σεισμικής Διακινδύνευσης του Λιμένα Θεσσαλονίκης:
Creators: name: Αποστόλου, Ευθύμιος Αντωνίου
Publisher: name: Aristotle University of Thessaloniki
Year: 2012
Subjects: Λιμάνι Θεσσαλονίκης
Δείκτες Αποδοτικότητας
Σεισμική Διακινδύνευση
Ευρωπαϊκό Ερευνητικό Πρόγραμμα Syner-G
Thessaloniki Harbor
Performance Indicators
Seismic Risk
European Research Project Syner-G

description: Αντικείμενο της παρούσας διπλωματικής εργασίας είναι η συστημική αποτίμηση της σεισμικής διακινδύνευσης του Λιμένα Θεσσαλονίκης, μέσω εφαρμογής των υπολογιστικών εργαλείων που αναπτύσσονται στο ευρωπαϊκό ερευνητικό πρόγραμμα SYNER-G. Το πρόγραμμα στοχεύει στην ανάπτυξη και εφαρμογή μιας ολοκληρωμένης μεθοδολογίας και λογισμικού αποτίμησης της σεισμικής τρωτότητας και διακινδύνευσης κτιρίων, δικτύων και υποδομών στο επίπεδο μιας μεγάλης πόλης, λαμβάνοντας υπόψη τις αλληλοεπιδράσεις μεταξύ τους. Ο κώδικας ανάλυσης της σεισμικής διακινδύνευσης είναι σε περιβάλλον Mat Lab, ενώ τα δεδομένα της σεισμικής επικινδυνότητας των λιμενικών εγκαταστάσεων και λοιπών υποδομών και δικτύων εισάγονται σε φύλλα εργασίας Excel. Αρχικά, παρατίθενται γενικές πληροφορίες για τα δίκτυα ζωής και για τις λιμενικές εγκαταστάσεις ειδικότερα. Αναφέρονται οι κατηγορίες τυπολογίας των επιμέρους συνιστωσών ενός λιμένα, οι κυριότερες βλάβες από παλαιότερους σεισμούς, οι αιτίες και οι μορφές αστοχίας λόγω σεισμικής φόρτισης καθώς και οι επιπτώσεις αυτών. Σε ξεχωριστό κεφάλαιο γίνεται αναφορά στα στοιχεία του λιμένα της Θεσσαλονίκης που λήφθηκαν υπόψη στις αναλύσεις, και συγκεκριμένα στα παράκτια λιμενικά έργα, στον εξοπλισμό φορτοεκφόρτωσης, στο δίκτυο παροχής ηλεκτρικής ενέργειας, στο οδικό δίκτυο και στις κτιριακές κατασκευές. Στη συνέχεια, γίνεται επισκόπηση των μεθόδων αποτίμησης της σεισμικής απόκρισης των λιμενικών εγκαταστάσεων και ορισμένων εκ των προαναφερθεισών συνιστωσών. Παράλληλα, παρουσιάζονται οι μέθοδοι εκτίμησης τρωτότητας που χρησιμοποιήθηκαν στις αναλύσεις για την αποτίμηση της σεισμικής διακινδύνευσης του λιμένα Θεσσαλονίκης. Συγκεκριμένα, παρατίθενται οι καμπύλες τρωτότητας που χρησιμοποιήθηκαν και λαμβάνουν υπόψη τα φαινόμενα της εδαφικής ταλάντωσης και της εδαφικής αστοχίας. Επίσης, γίνεται παρουσίαση του προγράμματος και των δεδομένων που χρησιμοποιήθηκαν στις παραμετρικές αναλύσεις. Λαμβάνονται υπόψη οι εξής παράμετροι: οι καμπύλες τρωτότητας που χρησιμοποιούνται, οι επιλεγόμενες μέθοδοι ανάλυσης (Monte Carlo και Important Sampling), οι πηγές γένεσης σεισμικών σεναρίων, οι συντελεστές ενίσχυσης εδάφους βάσει κανονιστικής διάταξης για την εκτίμηση της επιρροής των τοπικών εδαφικών συνθηκών και οι περιπτώσεις λειτουργικότητας των στοιχείων του λιμένα. Παράλληλα, αναλύονται οι δείκτες με τους οποίους γίνεται η πιθανοτική εκτίμηση της συνολικής απόδοσης του λιμένα. Τέλος, παρουσιάζονται τα αποτελέσματα των αναλύσεων και πραγματοποιούνται συγκρίσεις μεταξύ τους για την εκτίμηση της επιρροής κάθε παραμέτρου στη συνολική απόδοση του λιμένα της Θεσσαλονίκης.
description: This master thesis focuses on the systemic evaluation of seismic hazard for the Port of Thessaloniki, by applying the tools developed in the current European research program SYNER-G. The latter aims to develop and implement an integrated methodology for assessing systemic seismic vulnerability and risk of buildings, networks and infrastructures in a city scale. This is accomplished by taking into account the interactions among the aforementioned elements. The code-based seismic hazard analysis is performed using Mat Lab software, while the seismic risk data for the port facilities, infrastructures and networks is imported in Excel spreadsheets. This thesis begins by providing general information about lifeline networks and particularly port facilities. Several categories of port sub-components types are mentioned, along with information about the main damage sustained during past earthquakes and the failure causes, forms and consequences of seismic loading. The components that were considered in this particular analysis for the Port of Thessaloniki are presented in a separate chapter. These are the waterfront structures, the cargo handling equipment, the electric supply network, the road network and the building facilities. An overview regarding seismic response evaluation methods is also provided, for both port facilities and some of the components mentioned separately. Moreover, the vulnerability assessment methods, which were implemented in evaluating the seismic hazard for Thessaloniki port, are presented. The overall program, along with the data used in the parameter based analysis is also presented. The considered parameters are the vulnerability curves that are used, the selected analysis methods (Monte Carlo and Important Sampling), the seismic hazard parameter, the sources of generating seismic scenarios, the soil amplification factors based on methodologies for assessing the influence of local soil conditions and the circumstances of port elements functionality. At the same time, the indices used in the probabilistic assessment of the overall port performance are analyzed. Last but not least, the analysis results are provided and several comparisons are performed in order to estimate the influence of each parameter on the overall performance of the Port of Thessaloniki.